laion/Wikipedia-Exotic huggingface dataset:
স্বরাজ এক্সপ্রেস

১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ইন্ডিয়ান রেলওয়ের নর্দান রেলওয়েজ জোন এর একটি সুপার ফার্স্ট এক্সপ্রেস ট্রেন, যা ইন্ডিয়ার বান্দ্রা টার্মিনাস এবং কাত্রা এর মধ্যে চলাচল করে থাকে। এটি বান্দ্রা টার্মিনাস হতে ট্রেন নম্বর ১২৪৭১ হিসাবে কাত্রা যায় এবং কাত্রা হতে ট্রেন নম্বর ১২৪৭২ হিসাবে পুনরায় বান্দ্রা টার্মিনাসে ফিরে আসে। প্রাথমিকভাবে ট্রেনটি মুম্বাই সেন্ট্রাল হতে চলাচল করত। পরবর্তীতে একে বান্দ্রা টার্মিনাসে স্থানান্তরিত করা হয়। ১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ট্রেন এ ২টি এসি ২টিআর, ৪টি এসি ৩টিআর, ১২টি স্লিপার ক্লাস, ৫টি সাধারণ রিজার্ভ বিহীন কোচ এবং একটি প্যানট্রি কার রয়েছে। ইন্ডিয়ার বেশিরভাগ ট্রেন সার্ভিস এর ক্ষেত্রে ইন্ডিয়ান রেলওয়েজ এর প্রয়োজন অনুসারে কোচ সংযুক্তির পরিবর্তন ও পরিবর্ধন ঘটতে পারে। ১২৪৭১ বান্দ্রা টার্মিনাস কাত্রা স্বরাজ এক্সপ্রেস ট্রেন ৩০ ঘণ্টা ৫০ মিনিটে ১৯৫৫ কিলোমিটার(৬৩.৪১ কি.মি./ঘণ্টা) চলে কাত্রা পৌঁছায় এবং ফিরতি পথে ১২৪৭২ কাত্রা বান্দ্রা টার্মিনাস স্বরাজ এক্সপ্রেস ট্রেন হিসাবে ৩০ ঘণ্টা ৫০ মিনিটে ১৯৫০ কিলোমিটার(৬৩.২৪ কি.মি./ঘণ্টা) পথ অতিক্রম করে বান্দ্রা টার্মিনাসে পৌঁছায়। যেহেতু ট্রেনটির গড় গতি ৫৫ কি.মি./ঘণ্টা এর উপরে, তাই ইন্ডিয়ান রেলওয়ের নিয়ম অনুযায়ী ট্রেনটিকে সুপার ফার্স্ট ট্রেন এর কাতারে ফেলা হয়। ১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ট্রেনটি বড়োদরা জংশন, রতলম জংশন, কোটা জংশন, নয়া দিল্লি, আমবালা ক্যান্টনমেন্ট জংশন, জলন্ধর ক্যান্টনমেন্ট জংশন এবং জাম্মু তাওয়ি জংশন এর মধ্য দিয়ে শ্রী মাতা বিষ্ণুদেবী কাত্রা জংশন পর্যন্ত চলাচল করে। প্রথমদিকে ডুয়েল ট্রাকশন ডাব্লিউসিএএম ১ অথবা ডাব্লিউসিএএম ২/২পি লোকোমোটিভ ট্রেনটিকে মুম্বাই সেন্ট্রাল হতে বড়োদরা পর্যন্ত টেনে নিয়ে যেত। তারপর বড়োদরা হতে একটি ডাব্লিউএপি ৪ লোকোমোটিভ ইঞ্জিন ট্রেনটিকে আমবালা ক্যান্টনমেন্ট পর্যন্ত নিয়ে যেত এবং লুধিয়ানা শেড হতে ডাব্লিউডিএম ৩এ টুইনস ইঞ্জিন জাম্মু তাওয়ি পর্যন্ত নিয়ে যেত। যেহেতু ২০১২ সালের ৫ ফেব্রুয়ারি ওয়েস্টার্ন রেলওয়েজ ডিসি ইলেকট্রিক ব্যবস্থাকে এসিতে রূপান্তরিত করেছে, ট্রেনটি তার পূর্বে নিয়মিতভাবে বড়োদরা হতে ডাব্লিউএপি ৪ দ্বারা আমবালা ক্যান্টনমেন্ট পর্যন্ত এবং পরে লুধিয়ানা হতে ডাব্লিউ ডিএম লোকোমোটিভ দ্বারা জাম্মু তাওয়ি পর্যন্ত যেত। জাম্মু সেকশনের জলন্ধরে বিদ্যুৎ সুবিধা প্রাপ্তির পর, এখন ট্রেনটি বড়োদরাতে অবস্থিত ডাব্লিউএ৪ই ইঞ্জিন দ্বারা বান্দ্রা টার্মিনাস হতে জম্মু তাওয়ি পর্যন্ত টেনে নিয়ে যাওয়া হয়। ১২৪৭১ বান্দ্রা টার্মিনাস শ্রী মাতা বিষ্ণুদেবী কাত্রা স্বরাজ এক্সপ্রেস ট্রেনটি প্রতি সোম, বৃহঃস্পতি, শুক্র ও রবিবারে ভারতীয় মান সময় অনুসারে ০৭:৫৫ মিনিটে বান্দ্রা টার্মিনাস ত্যাগ করে এবং পরের দিন ১৭:০০ মিনিটে শ্রী মাতা বিষ্ণুদেবী কাত্রা জংশনে পৌঁছায়। অপরদিকে ১২৪৭২ শ্রী মাতা বিষ্ণুদেবী কাত্রা বান্দ্রা টার্মিনাস স্বরাজ এক্সপ্রেস ট্রেনটি প্রতি মঙ্গল, বুধ, শুক্র ও শনিবারে ভারতীয় মান সময় অনুসারে ০৯:০০ মিনিটে শ্রী মাতা বিষ্ণুদেবী কাত্রা ত্যাগ করে এবং পরের দিন ১৮:০৫ মিনিটে বান্দ্রা টার্মিনাসে পৌঁছায়। "Swaraj Express 12471"। etrain.info। সংগ্রহের তারিখ ৩ নভেম্বর ২০১৬।  "Swaraj Express 12472 Route Map"। indiarailinfo.com। সংগ্রহের তারিখ ৩ নভেম্বর ২০১৬।  "Swaraj Express 12472 Schedule"। cleartrip.com। ২০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৬।  "Swaraj Express 12472 Time Table"। indiarailinfo.com। সংগ্রহের তারিখ ৩ নভেম্বর ২০১৬।
নেপালে শিখধর্ম

শিখধর্ম নেপালে সর্বপ্রথম ১৮শতকে প্রবেশ করে। বর্তমানে, নেপালে শিখ ধর্মের লোকেরা সংখ্যালঘু পরিমানে বসবাস করে, ২০১১ সালের আদমশুমারি অনুযায়ী সেখানে প্রায় ৭ হাজারের মত লোক রয়েছে। গুরু নানক দেব, শিখ ধর্মের প্রতিষ্ঠাতা, কাঠমান্ডুর বালাজুতে অবস্থিত, বর্তমান সময়কার নানক মাথ নামে পরিচিত এলাকাতে এক বছরেরও অধিক সময় গভীর ধ্যানে কাটিয়ে দেন। এটা মনে করা হয়ে থাকে গুরু নানক ১৫১৬ খ্রিস্টাব্দে মাথ পরিদর্শন করেন। ব্রিটিশ ইস্ট ইন্ডিয়া কোম্পানির সাথে দ্বন্ধে জড়িয়ে, মহারাণী জিন্দ কাউর, মহারাজা রণজিৎ সিংএর সর্বকনিষ্ঠ স্ত্রী, ২৯ এপ্রিল, ১৮৪৯ সালে পাঞ্জাব থেকে চাকরানীর ছদ্মবেশে নেপালগঞ্জ হয়ে নেপালে পালিয়ে আসতে সক্ষম হন। নেপাল সরকার তাকে আশ্রয় দান করে। পরবর্তীতে, তিনি লন্ডনে চলে যান, কিন্তু যেসব শিখরা নেপালে রয়ে গিয়েছিল তারা সেখানে বসবাস করতে শুরু করে। ভারতীয় সীমান্তের নিকটবর্তী নেপালগঞ্জ অঞ্চলের কিছু এলাকাকে এখনো শিখানপুরবা, যমুনা এবং বানকাটবা বলে ডাকা হয়। কুপদলে, কাঠমান্ডু বুতবাল, রুপান্দেহি অজয়পাল সিং, নেপালি শিখ গায়ক শিখ প্রবাসী দেশ অনুযায়ী শিখধর্ম শিখ গুরুদুয়ারা গুরুগ্রন্থসাহেব গুরু নানক শিখ গুরু "State of neglet, the Kathmandu post"। ১৫ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৬।  Little Punjab, Nepali Times "Sacred well in Kathmandu gurdwara cleaned | SikhNet"। sikhnet.com। সংগ্রহের তারিখ ২০১৪-০৯-১৪।  "State of neglect | Free the Words |  :: The Kathmandu Post ::"। ekantipur.com। ২০১৪-০৯-১৫ তারিখে মূল থেকে আর্কাইভ করা। সংগ্রহের তারিখ ২০১৪-০৯-১৪।  "Sacred well in Kathmandu gurdwara cleaned | SikhNet"। sikhnet.com। সংগ্রহের তারিখ ২০১৪-০৯-১৪।  "http://www.learnpunjabi.org/"। learnpunjabi.org। সংগ্রহের তারিখ ২০১৪-০৯-১৪।  |title= এ বহিঃসংযোগ দেয়া (সাহায্য) SriGranth.org - গুরুগ্রন্থসাহেব সার্চ ইঞ্জিন এবং অন্যান্য পবিত্র ধর্মগ্রন্থ বিষয়ক তথ্য SikhNet.com - সম্প্রদায়ের ওয়েবসাইট SikhismGuide.org - শিখ ধর্মের গাইড
ইসরায়েলি শেকেল

ইসরায়েলি শেকেল বা নতুন শেকেল (হিব্রু ভাষায়: שֶׁקֶל חָדָשׁ‎ শেক়েল্ খ়াদাশ্; আরবি: شيقل جديد শেক়েল্ জাদিদ্; মুদ্রা প্রতীক: ₪; ব্যাংক কোড: ILS) হল ইসরায়েলের মুদ্রা। শেকেল -এর ভগ্নাংশ হল আগোরা যার মূল্যমান ₪১-র ১০০ ভাগের ১ভাগ। ইসরায়েলি শেকেল-এর ব্যবহার ইসরায়েল ছাড়া, ওয়েস্ট ব্যাংক ও গাজা ভূখণ্ডতেও হয়। ইসরায়েলের অর্থনীতি ১৯৯৪ সালের প্যারিস চুক্তির ৪র্থ খণ্ড অনুযায়ী ফিলিস্তিনী জাতীয় কর্তৃপক্ষকে অতিরিক্ত মুদ্রা অবলম্বন করার অনুমতি দেয়া হয়েছে। বর্তমানে ফিলিস্তিনের ওয়েস্ট ব্যাংকে ইসরায়েলি শেকেল-টি জর্ডানীয় দিনার-এর পাশাপাশি ব্যবহৃত, ও গাজা ভূখণ্ডে মিশরীয় পাউন্ড-এর পাশাপাশি ব্যবহৃত হয়। Linzmayer, Owen (২০১২)। "Israel"। The Banknote Book। San Francisco, CA: www.BanknoteNews.com।  Israelis can soon travel the world with shekels in their pockets Haaretz shekel begins trading on global markets ওয়েব্যাক মেশিনে আর্কাইভকৃত ১৩ আগস্ট ২০১১ তারিখে Jerusalem Post
বেগনাস হ্রদ

বেগনাস হ্রদ নেপালের কাস্কী জেলার লেখনাথ পৌরসভার একটি স্বচ্ছপানির হ্রদ যা পোখরা উপত্যকার দক্ষিণ-পূর্ব অংশে অবস্থিত। পেবা হ্রদ-এর পর, পোখরা উপত্যকার আটটি হ্রদের মধ্যে এটি দ্বিতীয় বৃহত্তম হ্রদ। বৃষ্টির জন্যে এ হ্রদের পানির স্তর আকস্মিকভাবে বৃদ্ধি পায়, এবং সেঁচের কাজে ব্যবহৃত হয়। এই পানির স্তর ১৯৮৮ সালে নির্মিত পশ্চিম নির্গমন নালা, খুড়ি খলার মাধ্যমে একটি ড্যামের ভিতর দিয়ে প্রবাহিত হয়। বেগনাস হ্রদ এলাকা অন্যান্য রিসোর্টের সাথে পোখরায় বেড়াতে আসা পর্যটকদের কাছে একটি জনপ্রিয় জায়গা। এ হ্রদের পানি সেঁচের কাজে ব্যবহার করা হয় এবং হ্রদের কিছু অংশ খাঁচাবদ্ধ পদ্ধিতিতে মাছ চাষে ব্যবহৃত হয়। বেগনাস হ্রদ এলাকায় এর আশেপাশে অনেক জলাভূমি রয়েছে, যার অনেকগুলোই দিনে দিনে ধানের জমিতে পরিণত করা হয়েছে। Oli, Krishna Prasad (১৯৯৭)। A local level conservation strategy for Begnas and Rupa lake watershed area। Kathmandu, Nepal: International Union for Conservation of Nature and Natural Resources, Nepal. Rāshṭriya Yojanā Āyoga, Nepal National Conservation Strategy Implementation Programme।  Rai, Ash Kumar (২০০০)। "Limnological characteristics of subtropical Lakes Phewa, Begnas, and Rupa in Pokhara Valley, Nepal"। Limnology। 1 (1): 33–46। ডিওআই:10.1007/s102010070027।  National Lake Conservation Development Committee (২০১০)। Conservation of Begnas Lake, Nepal: A Case of Conflict to Collective Action in Resource Sharing (Multiple Water Use) (পিডিএফ)। Shiga University, Japan: Outline of Lake Basin Governance Research Promotion Activities, 2008-2010। ১৪ ফেব্রুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ নভেম্বর ২০১৬।  "Seven Vanishing Lakes of Lekhnath"। Ekantipur.com। ২ এপ্রিল ২০১০। ২৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৪।  D. B, Swar; Gurung, T. B. (১৯৮৮)। "Introduction and cage culture of exotic carps and their impact on fish harvested in Lake Begnas, Nepal" (পিডিএফ)। Hydrobiologia। 166 (3): 277–283। আইএসএসএন 1573-5117। ডিওআই:10.1007/BF00008137। [স্থায়ীভাবে অকার্যকর সংযোগ] Kawamura, Masahiro (জুন ২০১১)। "One Village One Product agrotourism promotion: Perceptions of visitors to Begnas area"। JICA। ২০১৫-০৪-০৮ তারিখে মূল (পিডিএফ) থেকে আর্কাইভ করা।  Wagle, Suresh Kumar; Gurung, Tek Bahadur; Bista, Jay Dev; Rai, Ash Kumar (জুলাই–সেপ্টেম্বর ২০০৭)। "Cage ﬁsh culture and ﬁsheries for food security and livelihoods in mid hill lakes of Pokhara Valley, Nepal: Post community based management adoption" (পিডিএফ)। Aquaculture Asia। 12 (3): 21–29। আইএসএসএন 0859-600X।  উইকিমিডিয়া কমন্সে বেগনাস হ্রদ সংক্রান্ত মিডিয়া রয়েছে। উইকিভ্রমণে Pokhara#b/ সম্পর্কিত ভ্রমণ নির্দেশিকা রয়েছে। Begnas Fish Festival Photos | Begnas Lake
কেন্দ্রীয় মানব সম্পদ উন্নয়ন কেন্দ্র

কেন্দ্রীয় মানব সম্পদ উন্নয়ন কেন্দ্র মূলত বাংলাদেশের মানব সম্পদের উন্নয়নের উদ্দেশে পরিচালিত একটি প্রশিক্ষণ কার্যক্রম ভিত্তিক প্রতিষ্ঠান। এটি বাংলাদেশের ঢাকা জেলার সাভার পৌরসভায় ব্যাংক টাউন বাসস্ট্যান্ড সংলগ্ন ঢাকা আরিচা মহাসড়কের পশ্চিম পাশে অবস্থিত। ৫.৫৯ একর আয়তনের এ প্রতিষ্ঠানটি ১৯৯৭ সাল থেকে প্রশিক্ষণ কার্যক্রম শুরু করে। তবে আনুষ্ঠানিকভাবে এর উদ্বোধন হয় ২০০৫ সালের ০৩ সেপ্টেম্বর। যুব উন্নয়ন অধিদপ্তরের বিভিন্ন পর্যায়ের কর্মকর্তা/কর্মচারিদের দক্ষতা বৃদ্ধিমূলক প্রশিক্ষণ কার্যক্রম পরিচালনা করা। যুব সমাজকে সু-সংগঠিত, সু-সৃঙ্খল ও উৎপাদনমুখী শক্তিতে রূপান্তরিত করার প্রয়াসে বিভিন্ন ধরনের প্রশিক্ষণ প্রদান করা। জাতীয় উন্নয়ন কর্মকান্ডে বেকার যুবদের সম্পৃক্ত করার লক্ষ্যে প্রশিক্ষণ প্রদান। প্রকল্পভিত্তিক বেকার যুবদের জন্য কারিগরি প্রশিক্ষণের ব্যবস্থা করা। Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); পৃষ্ঠাঃ ৫১, প্রকাশকাল: ডিসেম্বর, ২০১২ ইং
ফোক্সুন্ডো হ্রদ

ফোক্সুন্ডো হ্রদ, (নেপালি: फोक्सुण्डो ताल, Phoksuṇḍo tāl), হচ্ছে নেপালের শী ফোক্সুন্ডো জাতীয় উদ্যানের একটি আল্পাইন মিঠা পানির অলিগট্রফিক হ্রদ, যা সমুদ্র পৃষ্ট থেকে ৩,৬১১.৫ মি (১১,৮৪৯ ফু) উচ্চতায় ডোল্পা জেলায় অবস্থিত। ফোক্সুন্ডো হ্রদের ক্ষেত্রফল ৪৯৪ হেক্টর (১.৯১ মা২) যার মধ্যে জলসীমার আয়তন ৪০,৯০,০০,০০০ মি৩ (১.৪৪×১০১০ ঘনফুট) নির্গমন পথ ৩.৭১৫ মি৩/সে (১৩১.২ ঘনফুট/সে)। ২০০৪ সালে, হাইড্রলজি ও আবহবিদ্যা বিভাগের জরীপ অনুসারে হ্রদের সর্বোচ্চ পরিমাপকৃত গভীরতা ছিল ১৪৫ মি (৪৭৬ ফু)। ২০০৭ সালের সেপ্টেম্বরে, ফোক্সুন্ডো হ্রদকে রামসাগর ক্ষেত্রর মতো ডিজাইন করা হয়েছে। হ্রদের দক্ষিণ মাথায়, রিঙ্গমো গ্রামে ৩০,০০০- ৪০,০০০-বছর-পুরনো ধ্বস বাঁধ যা হ্রদকে সৃষ্টি করেছে। বাঁধের পূর্বে, হ্রদের পানি ১৬৭ মি (৫৪৮ ফু) উচ্চতার জলপ্রপাতের দ্বারা পতিত হচ্ছে। দক্ষিণ দিকে ২০ টিরও অধিক স্তূপ রয়েছে, এবং একটি গোম্পা হ্রদের পূর্ব দিকে রয়েছে, যেখানে বার্ষিক উপাসনা এবং পূজাঅর্চনা করা হয়। ঐতিহ্যবাহী তিব্বতি সংস্কৃতি ডোল্পোর উপরের অংশে প্রচলিত রয়েছে; বৌদ্ধ ধর্ম এবং বোন ধর্ম, রিঙ্গমো গ্রামসহ ডোল্পোর নিচের অংশে প্রচলিত। নেপালের ডোল্পো’তে অবস্থিত ফোক্সুন্ডো হ্রদ ফোক্সুন্ডো হ্রদ ফোক্সুন্ডো হ্রদ ফোক্সুন্ডো হ্রদ ফোক্সুন্ডো হ্রদ "Ramsar List"। Ramsar.org। সংগ্রহের তারিখ ১১ এপ্রিল ২০১৩।  Bhuju, U. R., Shakya, P. R., Basnet, T. B., Shrestha, S. (2007). Nepal Biodiversity Resource Book. Protected Areas, Ramsar Sites, and World Heritage Sites. ওয়েব্যাক মেশিনে আর্কাইভকৃত ২৬ জুলাই ২০১১ তারিখে International Centre for Integrated Mountain Development, Ministry of Environment, Science and Technology, in cooperation with United Nations Environment Programme, Regional Office for Asia and the Pacific. Kathmandu, Nepal. আইএসবিএন ৯৭৮-৯২-৯১১৫-০৩৩-৫ Nepalnews.com (2004). Rara is Nepal’s deepest lake: Survey Bhandari, B. B. (2009). Wise use of Wetlands in Nepal. Banko Janakari, Special Issue February 2009: 10–17. Weidinger, J. T. (2005). Predesign, failure and displacement mechanisms of large rockslides in the Langthang-, Annapurna- and Kanjiroba Himalayas of Nepal. Geophysical Research Abstracts, Vol. 7, 04125, 2005 উইকিমিডিয়া কমন্সে ফোক্সুন্ডো হ্রদ সংক্রান্ত মিডিয়া রয়েছে।
পাহাং

পেহাং হল মালয়েশিয়ার একটি রাজ্য। এটি সারাওয়াক ও সাবাহর পর তৃতীয় বৃহত্তম রাজ্য এবং মালয়েশিয়া বদ্বীপের মধ্যে সর্ববৃহৎ রাজ্য। রাজ্যটি পেহাং নদীর মোহনায় অবস্থিত। এর পূর্বে কেলান্তান রাজ্য, পশ্চিমে পেরাক, শেলানগর ও নেগেরি শেমবিলান রাজ্য, দক্ষিণে জহর রাজ্য এবং উত্তরে তেরেংগানু রাজ্য ও দক্ষিণ চীন সাগর অবস্থিত। পেহাং রাজ্যের রাজধানী হল কুয়ান্তান এবং রাজকীয় আসন হল পেকান। অন্যান্য গুরুত্বপূর্ণ শহরের মধ্যে জেরানটুট, কুয়ালা লিপিস, টেমেরলোহ। পেহাংয়ের সম্মাননা সূচক আরবি নাম হল দারুল মাকমুর। পেহাংয়ের বর্তমান সংবিধান ২৬ ফেব্রুয়ারি ১৯৫৯ সালে গৃহীত হয়। সংবিধানে ঘোষণা করা হয়েছে যে পেহাং একটি সাংবিধানিক রাজতন্ত্র। পেহাংয়ের সুলতান হল রাজ্যের সাংবিধানিক শাসক এবং তিনি সুলতান হওয়ার পর থেকে আজীবন অর্থাৎ মৃত্যু অবধি এ দায়িত্বে আসীন থাকেন। ১৯৫৯ এর সাংবিধানিক রাষ্ট্র অনুযায়ী সুলতান হলেন সকল সরকারি সংস্থার প্রধান এবং একইসাথে তিনি রাজ্যের প্রধান বিচারপতিও। এছাড়াও সুলতান আরও কিছু অতিরিক্ত ক্ষমতা ভোগ করে, যেমন তিনি রাজ্যের ইসলাম ধর্মের ধর্মীয় প্রধান এবং তিনি সকল সম্মাননা অধিকারী ও রাজ্যের সকল কাজ তার নামে সম্পন্ন হয়। বর্তমান সুলতান হলেন সুলতান হাজি আহমদ শাহ, তিনি ১৯৭৪ সাল থেকে দায়িত্ব পালন করছেন। "Laporan Kiraan Permulaan 2010"। Jabatan Perangkaan Malaysia। পৃষ্ঠা 27। ২৭ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১১।  "Population by States and Ethnic Group"। Department of Information, Ministry of Communications and Multimedia, Malaysia। ২০১৫। ১২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৫।
কেষ্টপুর খাল

কেষ্টপুর খাল উত্তর কলকাতার টালা অঞ্চলের গজনবী ব্রিজের নিকট, দেশবন্ধু পার্ক ও কলকাতা স্টেশনের কাছে সার্কুলার ক্যানেল বা বেলেঘাটা খাল থেকে উৎপন্ন হয়ে দক্ষিণ পূর্ব দিকে বাহিত হয়েছে। খালটি এরপর উল্টোডাঙার কাছে ভিআইপি ব্রিজ নীচ দিয়ে গিয়ে প্রথমে উত্তর পূর্বে বাহিত হয়ে কাজী নজরুল ইসলাম সরণি ও বিধাননগর এলাকার সীমানা ধরে প্রায় ৩ কিমি চলে গিয়েছে। এরপর এটি দক্ষিণ অভিমুখে সল্ট লেক ও কেষ্টপুর এলাকার মাঝে প্রায় আড়াই কিমি প্রবাহিত হয়েছে। এরপর খালটি নয়াপট্টির কাছে ইস্টার্ণ ড্রেনেজ খাল বা সার্কুলার ক্যানেল সাথে মিলিত হয়েছে। খালটি এরপর থাকদাঁড়ি (কেএমডিএর সীমানা) হয়ে পূর্ব কলকাতা জলাভূমির সঙ্গে যুক্ত হয়েছে এবং আরও পূর্ব দিকে বাহিত হয়ে কলকাতা লেদার কমপ্লেক্স, ভোজেরহাট ও ভাঙড় হয়ে খালটি মাখালীর কাছে বিদ্যাধরী নদীতে পড়েছে। খালটির মোট দৈর্ঘ ৪০ কালোমিটারের মতো। খালটি প্রধানত উত্তর ও উত্তর পূর্ব শহরতলীর নিকাশী হিসাবে ব্যবহৃত হয় যার জন্য বর্তমানে খালটি জল দূষণের শিকার। খালের নাব্যতাও অনেক কমে গেছে। খালটি ১৯১০ সালে খনন করা হয়।একটি সেই সময় এটি কলকাতার একটি বানাজ্যিক খাল হিসাবে ব্যবহৃত হত। খালটিতে বিভিন্ন এলাকা থেকে কলকাতায় পণ্য বোঝাই নৌকা নোঙর করত। এছাড়া খালটি কলকাতার অন্যতম নিকাশি হিসাবে ব্যবহৃত হত। খালটি বর্তমানে পলি ও বর্জ্য পদার্থ দ্বার মজে গেছে।ফলে খালটি নিকাশি হিসাবে উপযুক্ত নয়।ফলে প্রতি বছর বর্ষায় খাল ছাপিয়ে বসতি এলাকায় জল জমে।এছাড়া জমা জলে মশার উৎপাত বারে এবং মশা বাহিত রোগের প্রাদুর্ভাব ঘটে। ২০১৬ সালে খালটির সৌন্দর্যায়নের কাজ শুরু হয়।[১][২] "কেষ্টপুর খালের পাঁকে নিখোঁজ কাগজকুরানি"। আনন্দবাজার প্রত্রিকা। সংগ্রহের তারিখ ০৪-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
ঈশান উদয়

ঈশান উদয় হ'ল ভারত সরকারের অধীনস্থ বিশ্ববিদ্যালয় অনুদান আয়োগ (The University Grants Commission, UGC) এবং মানব সম্পদ উন্নয়ণ মন্ত্রণালয়-এর (Ministry of Human Resource Development, MHRD) উত্তর-পূর্বের মেধাবী ছাত্র-ছাত্রীদের জন্য প্রদান করা এক বিশেষ বৃত্তি। যেকোনো শাখাতে ১০+২ সফল ভাবে উত্তীর্ণ হওয়া যেসব ছাত্র-ছাত্রী পরবর্তী পর্যায়ের উচ্চ শিক্ষায় নামভর্তি করে এবং যাদের পরিবারের বার্ষিক উপার্জন ৪.৫ লাখ টাকার কম তারা এই বৃত্তির জন্য আবেদন করতে পারে৷ এই বৃত্তি প্রতি বছরে উত্তর-পূর্বের দুই হাজার ছাত্র-ছাত্রী লাভ করে৷ বৃত্তির পরিমাণ প্রতি মাসে ৩,৫০০ টাকার থেকে ৫,০০০ টাকা। বর্তমানে এই বৃত্তির মূল্য মাসে ৭,৮০০ টাকা পর্যন্ত বৃদ্ধি করা হয়েছে। এই বৃত্তি কেবল স্নাতক পর্যায়ের পাঠ্যক্রমে অধ্যয়নের জন্য, স্নাতকোত্তর পাঠ্যক্রমের জন্য নয়৷ এই বৃত্তির জন্য এবার নির্বাচিত হ'লে পুরো স্নাতক পাঠ্যক্রমের সময়ের জন্য (৩/৪/৫ বছরর জন্য) বৃত্তির মেয়াদ প্রযোজ্য হয়। শিক্ষার্থী থাকার প্রমাণ হিসেবে ৩ মাস পর পর বিভাগীয় এবং শিক্ষানুস্থানের প্রধানের স্বাক্ষর থাকা 'continution form' জমা দিতে হয়। "Instructions" (পিডিএফ)। UGC। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ জুলাই ২০১৫।
অবিরত ও বোধগম্য মূল্যায়ন

অবিরত এবং বোধগম্য মূল্যায়ন (ইংরেজি: Continuous and Comprehensive Evaluation CCE) হলো কেন্দ্রীয় মাধ্যমিক শিক্ষা পরিষদ এর দ্বারা ভারতের ৬ষ্ঠ থেকে ১০ম পর্যায়ের শিক্ষার্থীদের জন্য প্রবর্তন করা একটি নতুন শিক্ষা পদ্ধতি। এই নতুন পদ্ধতিতে, শিক্ষার্থীদের বিদ্যায়তনের সাথে পাঠ্যক্রমিক ও সহ-পাঠ্যক্রমিক বিষয়ে মূল্যায়নের সঙ্গে তাদের কৃতিত্ব এবং অর্হতাসমূহ নির্ণয় করা হয়। শিক্ষার্থীদের নম্বরের পরিবর্তে গ্রেড প্রদান করা হয়। এর উদ্দেশ্য বিভিন্ন ক্রিয়াকলাপের মূল্যায়নের দ্বারা শিক্ষার্থীদের কাজের বোঝা হ্রাস করা এবং সামগ্রিক কৃতিত্ব এবং অর্হতাসমূহের বিকাশ সাধন করা। মূল্যায়নের জন্য শিক্ষার্থীর কর্ম অভিজ্ঞতা, দক্ষতা, সৃষ্টিশীলতা, দৃঢ়তা, সহযোগিতা, কথা-বার্তা, আচরণ ইত্যাদির ভিত্তিতে গ্রেড প্রদান করা হয় এবং শিক্ষার্থীর যোগ্যতার সামগ্রিক মান নিরুপণ করা হয়। এর ফলে বিদ্যায়তনিক দিকে দুর্বল কিন্তু অন্যদিকে যেমন কলা, মানবতা, খেলা, সংগীত ইত্যাদি দিকে এগোনো শিক্ষার্থীরাও তাদের যোগ্যতা প্রদর্শন করার সুবিধা পায়।[তথ্যসূত্র প্রয়োজন] এই পদ্ধতিতে দুটো ভিন্ন প্রকারের অভীক্ষা নেওয়া হয়। সেই দুটি হল, গঠনীয় অভীক্ষা এবং সংখ্যাত্মক অভীক্ষা বা যোগাত্মক অভীক্ষা। গঠনীয় অভীক্ষা: শিক্ষার্থীর বিষয়শ্রেণী কার্য এবং গৃহ কার্য, মৌখিক পরীক্ষা, কুইজ, প্রকল্প ইত্যাদি হল গঠনীয় অভীক্ষা। প্রতি শিক্ষা বর্ষে চারটি করে গঠনীয় অভীক্ষা থাকতে পারে, এবং শতকরা ৪০% গভীরতা থাকে। কিছু বিদ্যালয়ে বহুবিধ মৌখিক পরীক্ষার পরিবর্তে একটি অতিরিক্ত লিখিত পরীক্ষা নেওয়া হয় যদিও নূন্যতম একটি হলেও মৌখিক পরীক্ষা নেওয়া হয়। সংখ্যাত্মক অভীক্ষা: সংখ্যাত্মক অভীক্ষা হল তিন ঘণ্টা ধরে চলা দীর্ঘ লিখিত পরীক্ষা, একটি শিক্ষা বর্ষে দুবার করে নেওয়া হয়। প্রথম দুটি গঠনীয় অভীক্ষা সম্পূর্ণ হওয়ার পরে প্রথম সংখ্যাত্মক অভীক্ষা বা Summative Assessment 1 (SA-1) নেওয়া হয়। পরের দুটি গঠনীয় অভীক্ষা সম্পূর্ণ হওয়ার পরে দ্বিতীয় সংখ্যাত্মক অভীক্ষা বা (SA-2) নেওয়া হয়। প্রতিটি সংখ্যাত্মক অভীক্ষার শতকরা ৩০% করে মোট ৬০% গভীরতা থাকে। প্রতিটি সংখ্যাত্মক অভীক্ষা বিদ্যালয়ে নিজে সম্পাদন করে যদিও প্রশ্নপত্র আংশিকভাবে CBSE প্রস্তুত করে সাথে উত্তরপত্রও CBSE কঠোরভাবে নিরীক্ষণ করে। একটি সংখ্যাত্মক অভীক্ষা একবার সম্পাদিত হওয়ার পরে সেই পাঠ্যক্রম দ্বিতীয় সংখ্যাত্মক অভীক্ষাতে পুনরাবৃত্তি করা হয় না, ফলত শিক্ষার্থীরা পরবর্তী সংখ্যাত্মক অভীক্ষার নতুন বিষয়ে সম্পুর্ণভাবে মনোনিবেশ করতে পারে। শিক্ষাবর্ষে অন্তত, পরিষদ গঠনীয় এবং সংখ্যাত্মক অভীক্ষা প্রাপ্তাংকর ভিত্তিতে ফলাফল প্রকাশ করে, i.e. ৪০% + ৬০% = ১০০%। CCE-এর ওয়েবসাইট CBSE-এর ওয়েবসাইট টেমপ্লেট:ভারতের বিদ্যালয় শিক্ষা
লাভলি প্রফেশনাল ইউনিভার্সিটি

লাভলি প্রফেশনাল ইউনিভার্সিটি (ইংরেজি: Lovely Professional University) ভারত এর পাঞ্জাব রাজ্যের ফাগবারাতে অবস্থিত একটি বেসরকারি এবং অর্ধ আবাসিক বিশ্ববিদ্যালয়। এটি একটি বিদ্যায়তনে সর্বোচ্চ ছাত্র-ছাত্রী থাকা বেসরকারি বিশ্ববিদ্যালয়। এর বর্তমান জমি ১০০০ একর। এখানে ২৬টি রাজ্য এবং ১৬টি দেশের মোট ২৫০০০+ ছাত্র-ছাত্রী আছে। এই ইউনিভার্সিটি ইউনিভার্সিটি গ্রান্ট কমিশন আইনের ২(এফ) ১৯৫৬র দ্বারা স্বীকৃতি প্রাপ্ত। এখানে ছেলে এবং মেয়েদের জন্য পৃথক আবাসনের ব্যবস্থা আছে। এসি এবং ন'ন এসির ব্যবস্থা আছে। লাভলি প্রফেশনাল ইউনিভার্সিটি ডক্টরেট,পোস্ট স্নাতক, স্নাতক এবং ডিপ্লোমা প্রোগ্রাম এ নতুন নতুন প্রযুক্তিবিদ্যা শিক্ষা দেয়। লাভলি প্রফেশনাল ইউনিভার্সিটি টুইনিং প্রোগ্রাম এবং আন্তর্জাতিক এক্সপোজার প্রোগ্রামর জন্য কয়েকটি বিদেশী ইউনিভার্সিটির সঙ্গে সন্নিবদ্ধ হয়েছে। CSR-GHRDCর ২০১১চনর চার্ভে অনুসারে লাভলি ফেকাল্টি অফ টেকনোলজির ক্রম ২৯তম। ভারত সরকারের কমিউনিকেশন এবং আই.টি বিভাগের থেকে শ্রেষ্ঠ সম্মান লাভলি প্রফেশনাল ইউনিভার্সিটি পেয়েছে। ভারতের শ্রেষ্ঠ ইউনিভার্সিটি ম্যানেজমেন্টের পুরস্কার লাভলি প্রফেশনাল ইউনিভার্সিটিয়ে পেয়েছে। বিদ্যুৎ চালিত ট্রাম অতি সম্প্রতি ইউনিভার্সিটির বিদ্যায়তনে চলবে। ইউনিভার্সিটি ইতিমধ্যে পাঞ্জাব সরকারের থেকে সবুজ সংকেত পেয়েছে,এবং এটি ভারতের কলকাতার পর দ্বিতীয় স্থান যেখানে এই পরিবেশ বান্ধব পরিষেবা হবে। ইউনিভার্সিটির বিদ্যায়তনের ভিতর একটি শপিং মল উন্মুক্ত হয়েছে। এখানে খাদ্য, ব্র্যান্ডেড আইটেম, জামা কাপড়, লাইফষ্টাইল নিহত, ইলেকট্রনিক গেজেট (মোবাইল, কম্পিউটার, ল্যাপটপ, ইত্যাদি), চশমা, ফটো ষ্টুডিও, ক্রীড়াসামগ্রী, সঙ্গীত এবং বিনোদন, সৌন্দর্য পার্লার সংক্রান্ত, সেলুন, সর্বাধুনিক ফ্যাশনের ব্র্যান্ডেড দোকান ইত্যাদি আছে। নিচে দেওয়া স্বীকৃতি এবং অনুমোদন লাভলি প্রফেশনাল ইউনিভার্সিটির আছে: ইউনিভার্সিটি গ্রান্ট কমিশন ভারতীয় ইউনিভার্সিটি সংস্থা দূরবর্তী শিক্ষা কাউন্সিল শিক্ষকের শিক্ষার জাতীয় কাউন্সিল ভারতীয় ঔষধালয় কাউন্সিল ভারতীয় ফিজিওথেরাপিস্ট সংস্থা স্থাপত্য কাউন্সিল ভারতীয় বার কাউন্সিল অভিযান্ত্রিক প্রতিষ্ঠান এল.পি.ইউ সমগ্র ভারতে দূরবর্তী শিক্ষা প্রবর্তন করেছে যা এল.পি.ইউ র পরিচালকবর্গ পরিচালনা করে৷ এল.পি.ইউ র দূরবর্তী শিক্ষা দূরবর্তী শিক্ষা কাউন্সিলর স্বীকৃতি প্রাপ্ত৷ "CSR-GHRDC Engineering Colleges Survey 2011" (পিডিএফ)। Competition Success Review। ২০১১। পৃষ্ঠা 1–6।  অজানা প্যারামিটার |month= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে লাভলি প্রফেশনাল ইউনিভার্সিটি সংক্রান্ত মিডিয়া রয়েছে। Official University website LPU on Google maps
গান আন্তর্জাতিক বিমানবন্দর

গান আন্তর্জাতিক বিমানবন্দর (আইএটিএ: GAN, আইসিএও: VRMG) হল মালদ্বীপের আদ্দু আতোলের (পূর্বের সিনু আতোল) গান দ্বীপে অবস্থিত একটি বিমানবন্দর। রয়েল নেভি কর্তৃক প্রথম প্রতিষ্ঠিত হয়ে এই বিমানবন্দর আরএএফ গান হিসেবে রয়েল এয়ার ফোর্সের সাথে যুক্ত হয়। দ্বিতীয় বিশ্বযুদ্ধ চলাকালীন এটি মিলিটারি এয়ারবেইজ হিসেবে পরিচালিত হয়, যা ১৯৭৬ সাল পর্যন্তই চলে। ব্রিটিশরা সরকারের কাছে এটিকে হস্তান্তর করে এবং তখন থেকেই এটি আভ্যন্তরীণ বিমানবন্দর হিসেবে ব্যবহৃত হয়। পর্যটন অঞ্চল খোলার পরপরই আন্তর্জাতিক সুযোগ-সুবিধা চালু করে এই বিমানবন্দরকে আন্তর্জাতিক পর্যায়ে উন্নীত করা হয়। বিমানবন্দরটি মালদ্বীপের সরকার (জিওএম) কর্তৃক পরিচালিত হ্ত। মালদ্বীপ এয়ারপোর্টস কোম্পানি লিমিটেডের কাছ থেকে কারিগরি সহায়তার পাশাপাশি মানব ব্যবস্থাপনা বিভাগের বেসামরিক কর্মকর্তাদের মাধ্যমে জানুয়ারি, ২০১০ সাল পর্যন্ত এই বিমানবন্দরটি পরিচালিত হয়। ২০০৯ সালের জুন মাসে গান এয়ারপোর্ট কোম্পানি লিমিটেড (জিএসিএল) নামে একটি সরকারি এন্টারপ্রাইজ প্রতিষ্ঠিত হয়। মালদ্বীপ সরকারের বেসামরিকীকরণ নীতি অনুযায়ী এটি প্রতিষ্ঠিত হয়। জিএসিএল ২০১০ সালের জানুয়ারি মাসে জিআইএ'র ব্যবস্থাপনা হাতে তুলে নেয়। প্রশাসনিক পুনঃগঠনের মাধ্যমে পূর্বে বর্তমান বেসামরিক কর্মকর্তাদের নব্যগঠিত প্রতিষ্ঠানে নিযুক্ত করা হয়। দক্ষিণে পর্যটন ও অন্যান্য অর্থনৈতিক কার্যক্রম প্রসারের জন্য ২০১২ সালের শুরুতেই নতুন প্রকল্প গ্রহণ করা হয়। মূলত জিআইএ'র উন্নয়ন ও বর্ধনের জন্যই এ প্রকল্প গৃহীত হয়। জিএসিএল, এমএসিএল এবং স্টেট ট্রেডিং অর্গানাইজেশন পাবলিক লিমিটেড কোম্পানি (এসটিও) মিলিতভাবে নতুন প্রকল্প গ্রহণ করে। আদ্দু ইন্টারন্যাশনাল এয়ারপোর্ট প্রাইভেট লিমিটেড (এআইএ) হল নতুন প্রকল্প। গান আন্তর্জাতিক বিমানবন্দর বর্তমানে আদ্দু ইন্টারন্যাশনাল এয়ারপোর্ট প্রাইভেট লিমিটেড কর্তৃক পরিচালিত হয়। সমুদ্রসীমা থেকে বিমানবন্দরটি প্রায় ৬ ফুট (২ মি) উঁচুতে অবস্থিত। এর একটিই রানওয়ে রয়েছে, যা কনক্রিট নির্মিত এবং ৩,৪০০ বাই ৬০ মিটার (১১,১৫৫ ফু × ১৯৭ ফু) আকারের। গান আন্তর্জাতিক বিমানবন্দর (জিআইএ) দেশটির দক্ষিণাংশে অবস্থিত এবং বছর জুড়েই আন্তর্জাতিক ও আভ্যন্তরীণ বিমান পরিচালনা করে। ২০১১ সালের সার্ক সামিটের পর এক্সিকিউটিভ টার্মিনাল নির্মিত হয়, এবং এটিই মালদ্বীপের প্রথম প্রাইভেট এক্সিকিউটিভ টার্মিনাল। Airport information for VRMG ওয়েব্যাক মেশিনে আর্কাইভকৃত ১৪ জুন ২০১১ তারিখে from DAFIF গ্রেট সার্কেল ম্যাপার-এ GAN সম্পর্কিত বিমানবন্দর তথ্যাদি। Source: DAFIF (effective October 2006). "11 more destinations for you to explore! SriLankan Airlines expands its network to give you more coverage and more destinations!"। শ্রীলঙ্কান.কম। সংগ্রহের তারিখ ৩০ সেপ্টেম্বর ২০১৬।  উইকিমিডিয়া কমন্সে গান আন্তর্জাতিক বিমানবন্দর সম্পর্কিত মিডিয়া দেখুন। গান আন্তর্জাতিক বিমানবন্দর (জিআইএ) এশিয়ান একাডেমি অব এরোনটিকস (এএএ) স্কাইভেক্টরে VRMG-এর বৈমানিক চার্ট ও বিমানবন্দরের তথ্য GAN-এর দুর্ঘটনার ইতিহাস - এভিয়েশন সেফটি নেটওয়ার্ক প্রবেশদ্বার:  মালদ্বীপ
মাত্তুর

মাত্তুর ভারতের কর্ণাটক রাজ্যের শিবামোগ্গা শহরের নিকটবর্তী একটি গ্রাম। এই গ্রামটির অধিবাসীরা তাদের দৈনিক কথোপকথনের জন্য সংস্কৃত ভাষা ব্যবহার করে। মাত্তুরে একটি রাম মন্দির, এটা শিবালয়, সোমেশ্বর মন্দির এবং লক্ষ্মীকেশব মন্দির আছে। মাত্তুরের সংলগ্ন হোসাহাল্লি গ্রামের বৈশিষ্ট্য মাত্তুরের সাথে প্রায় একধরনের। হোসাহাল্লি গ্রামটি টুংগা নদীর অন্য পারে অবস্থিত। এই দুইটি গ্রামকে প্রায়ই একসাথে বোঝানো হয়। মাত্তুর এবং হোসাহাল্লি গ্রামদুটি "গামাকা" (গল্পকথক) শিল্প বাঁচিয়ে রাখার জন্য প্রচেষ্টার জন্য খ্যাত। গামাকা কর্ণাটকের গীত এবং কাহিনী পরিবেশনের এক অদ্বিতীয় কলা। এই গ্রাম দুটিতে স্থানীয় ভাষা হিসাবে দৈনিক কথোপকথনের জন্য সংস্কৃত ভাষা ব্যবহৃত হয়। এর ৯০% এরও বেশি অধিবাসী সংস্কৃত ভাষা জানে। Omkar Nath Koul, L. Devaki, Central Institute of Indian Languages, Unesco (২০০০)। Linguistic heritage of India and Asia। Central Institute of Indian Languages। পৃষ্ঠা 247। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Arvind Sharma (২০০৫)। New focus on Hindu studies। D.K. Printworld (P) Ltd.,। পৃষ্ঠা 65।  Rao, Subha J (Mar 02, 2008)। "Keeping Sanskrit alive"। The Hindu। ১৬ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ 1 April 2011।  এখানে তারিখের মান পরীক্ষা করুন: |তারিখ= (সাহায্য) Times of India -Article about Mattur